[{"text_idx": "#000000", "text": "Cynllun sy\u2019n helpu llyfrwerthwyr a rhai sy\u2019n trefnu gweithgareddau i gydweithio a\u0302\u2019i gilydd er mwyn cynnal stondinau llyfrau mewn digwyddiadau bach a mawr ledled Cymru."}, {"text_idx": "#000003", "text": "Mae\u2019r Cynllun o fudd i drefnwyr, llyfrwerthwyr a chyhoeddwyr fel ei gilydd."}, {"text_idx": "#000004", "text": "Gall stondin lyfrau ychwanegu haen arall at ddigwyddiad heb greu fawr ddim gwaith ychwanegol i drefnwyr prysur."}, {"text_idx": "#000005", "text": "Mae llyfrwerthwyr yn derbyn grant digolledu ynghyd a\u0302 chyngor arbenigol yngly\u0302n a\u0302 theitlau addas pan fyddant yn mynd a\u0302 stondin i ddigwyddiad neu\u2019n cynnal digwyddiad yn y siop y tu allan i\u2019r oriau masnachu arferol."}, {"text_idx": "#000006", "text": "Gallant hefyd cael llyfrau ar delerau gwerthu-neu-ddychwel, gyda chaniata\u0302d y Ganolfan Ddosbarthu."}, {"text_idx": "#000007", "text": "Mae\u2019r Cynllun yn helpu cyhoeddwyr drwy hyrwyddo gwerthiant pob categori o lyfrau Cymraeg a Chymreig. Gall fod yn fodd i gyflwyno llyfrau mewn ffordd wahanol a chreu marchnadoedd newydd."}, {"text_idx": "#000008", "text": "Mae dros 100 o siopau eisoes yn aelodau o\u2019r Cynllun Ymestyn."}, {"text_idx": "#000010", "text": "Pob math \u2013 o wyliau diwylliannol i gynadleddau, o lansiadau i nosweithiau cymdeithasol a ffeiriau ysgol."}, {"text_idx": "#000011", "text": "Mae\u2019r Cynllun bellach yn cefnogi dros 300 o ddigwyddiadau bob blwyddyn, a phob un ohonynt yn unigryw."}, {"text_idx": "#000012", "text": "Pa lyfrau sy\u2019n cael eu hybu?"}, {"text_idx": "#000013", "text": "Natur y digwyddiad sy\u2019n penderfynu pa fath o deitlau sydd ar werth, a gellir cynnig amrywiaeth eang o lyfrau Cymraeg ac o lyfrau Saesneg o ddiddordeb Cymreig."}, {"text_idx": "#000014", "text": "Mae Swyddog Gweinyddol y Cynllun bob amser yn barod i drafod teitlau addas, ac i roi pob cymorth i drefnydd y digwyddiad ac i\u2019r llyfrwerthwr i greu stondin dda."}, {"text_idx": "#000015", "text": "Os ydych yn drefnydd sydd am gynnwys stondin lyfrau mewn digwyddiad, neu\u2019n llyfrwerthwr sydd am fynd a\u0302 stondin i ddigwyddiad lleol neu genedlaethol, cysylltwch a\u0302:"}]